Lessimore ble olympisk mester i skyting under OL 1912 i Stockholm. Han var med på det britiske laget som vant lagskytingen i 50 meter rifle med 762 poeng foran Sverige med 748. De andre på laget var William Pimm, Joseph Pepé og Robert Murray. Det var seks lag med fire mann på hvert som deltok i konkurransen. Lessimore skjøt 193 poeng som var det nest beste resultatet på det britiske laget.